text: Verdenshold kom hjem
  27 marts 2013 kl. 16.44
  Onsdag vendte DGIs verdenshold hjem til Danmark efter at have besøgt 12 lande i løbet af et halvt år. Holdet blev modtaget i Kolding.
  Gymnasterne har deltaget i talrige workshops og underholdt med showet ZOOM.
  De har mødt amerikanere, taiwanere, afrikanere og tyskere.
  Nu er turen kommet til Danmark.
  Danmarksturnéen begynder i Sønderborg 11. april, og 8. maj optræder holdet i Kolding.
  - Vi har nu arbejdet på showet i over et år og samlet inspiration i hele verden, og jeg synes virkelig, at det er blevet flot. Og hjemme i Danmark bliver det jo oven i købet også med et kæmpe lysshow, så der venter danskerne en fantastisk oplevelse, fortæller 22-årige Malthe Hahn fra Vejle.
  DGI?s Verdenshold besøger 21 danske byer på turnéen.
  